Látum fylgja opið bréf Sálstofunnar til jólasveinanna : Kæru jólasveinar . Nú fer að styttast í að þið komið til byggða með glaðning í skóinn og því langar okkur að koma hugleiðingum okkar á framfæri . Aðventan getur verið skrítinn tími fyrir börn ; sum eru yfir sig spennt , önnur eru óróleg þegar rútínan fer úr skorðum og enn önnur kvíða fyrir þessum tíma . Á þessum skrítna tíma eruð þið einmitt að gefa börnum í skóinn og vorum við að velta fyrir okkur hver viðmiðin væru hjá ykkur varðandi hvort börn fengju í skóinn – eða hvort það væru viðmið ? Stundum höfum við heyrt talað um að börn þurfi að vera góð til að fá í skóinn . En málið er að við höfum hitt svakalega mörg börn og við vitum að öll börn eru góð . Þar með ættu öll börn að fá alltaf í skóinn ekki satt ? Ef þið ætlið að nota einhverskonar viðmið viljum við minna ykkur á að hafa þau þá skýr og sanngjörn þannig að börnin hafi tækifæri til standast væntingar ykkar . Hvernig væri t.d. að hafa viðmið um að börn fari í háttinn þegar þeim er sagt að gera það frekar en að fara í háttinn á einhverjum fyrir fram ákveðnum tíma ? Er sanngjarnt að gefa ekki í skóinn ef barn missir stjórn á skapinu sínu í öllum þeim asa og spenningi sem getur fylgt þessum árstíma ? Er sanngjarnt að barn fái ekki í skóinn ef það gleymir sér óvart , aðeins ? Foreldrar gleyma sér nefnilega stundum og fara að nota ykkur jólasveinana sem einhverskonar Grýlu á aðventunni ( og við vitum að þið eruð ekkert líkir móður ykkar ) . Þá geta foreldrar t.d. sagt börnunum að jólasveinninn fylgist með hverju spori – og þá sérstaklega hverju feilspori – og þá komi mögulega ekkert í skóinn . Bara það að halda að þið fylgist með hverjum andardrætti barnanna getur skapa kvíða og spennu sem leiðir til erfiðrar hegðunar . Ef foreldrar lesa þessi skilaboð þá minnum við þá líka á það að það er miklu skemmtilegra og ánægjulegra að skapa aðstæður sem hjálpa börnum að sýna æskilega hegðun , að koma vel fram við aðra og gera hluti sem láta þeim líða vel . Góðu börnin okkar geta nefnilega gleymt sér og sýnt af sér óæskilega hegðun og þá er nú gott að hafa foreldra sem minna á hver æskilega hegðunin er – og auðvitað hrósa börnunum þegar sú hegðun er sýnd . Og kannski er allt í lagi í þeim tilvikum að nefna að slík hegðun myndi örugglega gleðja jólasveinana ? Og eitt enn fyrst við erum að skrifa ykkur bréf . Ekki ruglast í skógjöfunum , foreldrar mega gefa allskonar í jólagjafir en í skóinn er gott að jólasveinninn gefi öllum börnum svipað svo börnin haldi nú ekki að þið gerið upp á milli . Við höfum ofurtrú á ykkur kæru jólasveinar – gleðilega sleðaferð til byggða Þann 25. nóvember sl. hélt Félag sérkennara á Íslandi aðalfund og fræðsludag fyrir sérkennara og aðra sem sinna sérkennslu í leik - og grunnskólum . Skemmst er frá því að segja að kennsluefnið Orðagull fékk heiðursverðlaun félagins . Annar tveggja höfunda þess er Ásthildur Bj . Til hamingju , Ásthildur og Bjartey ! Snorradóttir Grunnur þróunarverkefnisins er að efla færni nemenda í íslensku – ekki síst nemenda með annað móðurmál auk þess að efla lærdómssamfélagið og samvinnu við þá sem örva málþroska barnanna . Nýr forstöðumaður , Þórunn Jóna Hauksdóttir , hefur verið ráðinn við Skólaþjónustuna . Leikskólunum fimm á starfssvæði Skólaþjónustunnar barst á dögunum höfðingleg gjöf þegar Bryndís Guðmundsdóttir talmeinafræðingur heimsótti Skóla-þjónustuna og færði henni og leikskólunum fimm á starfssvæðinu að gjöf mál - og talþjálfunarefnið Lærum og leikum með hljóðin . Efnið kemur í fallegum töskum sem skólarnir fá til eignar . Verkefnið , sem styrkt er myndarlega af Sprota-sjóði , hefur það að markmiði að efla málþroska nemendanna og undirbúa þá undir lestararnám í grunnskóla . Í ágúst nk. fer af stað þróunarverkefnið Snemmtæk íhlutun í leikskólum sem tilheyra Skólaþjónustu Rangárvalla - og Vestur Skaftafellssýslu , með sérstakri áhersla á málþroska og undirbúning undir lestur . Verkefnið hefst formlega með heilsdags námskeiði alls starfsfólks leikskólanna í ágúst nk . Skólarnir sex sem þátt tóku í lokahátíðinni voru Grunnskólinn á Helli , Grunnskóli Vestmanna-eyja , Hvolsskóli , Kirkjubæjarskóli , Laugalandsskóli og Víkurskóli . Ragnar S. Ragnarsson sálfræðingur verður í ársleyfi frá störfum við Skólaþjónustuna frá 1. des. 2018 , til 1. desember 2019 . Sálfræðingar frá Sálstofunni , gjarnan 2 – 3 í senn , munu verða hér hjá okkur nokkra daga í mánuði og sinna greiningum og ráðgjöf við foreldra og skóla . Þeir verða fyrst á ferðinni um miðjan janúar og munu þá heimsækja nokkra leik - og grunnskóla og sinna þeim málum sem þegar hafa borist beiðnir um .